Projekt č. 1

Projekt JORDES+ - 1. etapa - “Základný modul” (Joint Regional Development Strategy for the Vienna-Bratislava-Gyr Region)

      Predkladateľom projektu je Ministerstvo životného prostredia SR a jeho nositeľom je Slovenská agentúra životného prostredia (SAŽP). Ďalšími inštitúciami participujúcimi na projekte JORDES+ na slovenskej strane sú MVRR SR, VÚC Bratislava, VÚC Trnava, Magistrát hl. mesta SR Bratislava, KÚ v Bratislave a KÚ v Trnave.
      Priority projektu sú stanovené v súlade s programovými dokumentmi PHARE CBC Rakúsko-Slovensko, Rakúsko-Maďarsko a Slovensko-Maďarsko, resp. sa opierajú o programové dokumenty operačného programu INTERREG III A na podporu cezhraničnej spolupráce Slovensko - Rakúsko a Maďarsko - Rakúsko. Projekt slúži na podporu a rozvoj trilaterálnej spolupráce v oblastiach územného a regionálneho rozvoja, ochrany prírody, spolupráce v oblasti vedy a výskumu, rozvoja cestovného ruchu a ochrany kultúrneho dedičstva v priestore Viedeň-Bratislava-Györ.
      Spracúvaný región pozostáva zo siedmich čiastkových regiónov, resp. mestských samospráv v troch štátoch, v ktorých sa bude postupovať podľa rozdielnych zákonov, pravidiel a tradícií (Viedeň, Dolné Rakúsko, Burgenland, mesto Bratislava, Bratislavský a Trnavský kraj, Župa Györ-Mošon-Šopron). Čiastkové regióny sú v rozdielnom štádiu uplatňovania regionálneho integrovaného rozvoja. Na začiatku práce na projekte rozvoja je potrebné zistiť, prediskutovať a pochopiť skutočnú situáciu a pozíciu spoločne s partnerskými krajinami.

      Projekt JORDES+ rozpracováva konkrétne kroky, ktoré tvoria základ regionálnej spolupráce. Takto sa nositelia politických rozhodnutí v regióne dostanú do situácie, kedy budú môcť prijímať rozhodnutia na základe konkrétnych a odhadnuteľných základov/podkladov a tak dosiahnuť optimálny pokrok a blahobyt.

Cieľ projektu:
•	vypracovanie základnej časti spoločnej trilaterálnej regionálnej rozvojovej stratégie JORDES+, ktorá bude slúžiť ako podklad pre rozhodovanie a koordinovaný postup rozvoja pripravovaného euroregiónu v oblastiach: lokalizačná politika, hospodársky rozvoj, dopravný systém, vzdelávanie/veda/výskum, sídelná štruktúra, príroda a životné prostredie, cestovný ruch, kultúrne dedičstvo;
•	vypracovanie zoznamu spoločných prioritných rozvojových projektov, ktoré sa budú môcť prednostne uchádzať o podporu z fondov EÚ a domácich zdrojov;
•	vytvorenie priamych kontaktov a spolupráce regionálnych samospráv susedných štátov.

Zahraniční partneri v RR a MR:
1. 	vlády Spolkových krajín Viedeň, Burgenland a Dolné Rakúsko zastúpené Plánovacím združením východ (Planungsgemeinschaft Ost) a firmou Regional Consulting GmbH z Viedne;
2. 	samospráva mesta Györ a časť župy Györ-Mošon-Šopron zastúpené West Hungarian Research Institute of Centre for Regional Studies of the Hungarian Academy of Sciences, Györ.

Pozn: Doba riešenia projektu je stanovená na časové obdobie od júna 2002 do októbra 2003, pričom celková dĺžka projektu JORDES+ riešeného v režime INTERREG III A je 3 roky. Vzhľadom na uvedené bude na čerpanie finančných prostriedkov pridelených zo štátneho rozpočtu pre 1.etapu celkového projektu udelená výnimka z ich časového použitia. Finančný podiel rakúskej strany na prvej časti projektu predstavuje sumu cca 800 tis. EUR.. Ďalšie financovanie projektu na slovenskej strane bude zabezpečené prostredníctvom fondu PHARE CBC. Táto  druhá časť projektu, tzv. dodatkové moduly, bude na rakúskej strane zabezpečená čiastkou cca 445 tis. EUR. Rakúsko financuje projekt v rámci programu INTERREG III. Maďarsko bude projekt financovať prostredníctvom fondov PHARE CBC (Fond malých projektov), kde sa uvažuje so sumou 2x50 tis. EUR.

Požadovaná výška finančných prostriedkov na realizáciu projektu zo zdrojov pre trilaterálnu spoluprácu: 1 500 000,- Sk - transfer zo štátneho rozpočtu do rozpočtu MŽP SR:
funkčná klasifikácia: 04.4.3. - územné plánovanie

Transfer
	Suma v Sk	
600 Bežné výdavky	1 500 000	
       640 Bežné transfery	1 500 000	
              641 Bežné transfery na rovnakej úrovni	1 500 000	
                     641 001  Príspevkovým organizáciám	1 500 000	

Transfer sumy 1 500 000,- Sk z rozpočtu MŽP SR na riešiteľa - SAŽP v členení: 

	
Členenie výdavkov	Suma v Sk	
Bežné výdavky, v tom:	1 500 000	
Cestovné výdavky	     40 000	
Náhrada cestovných výdavkov - zahraničné	     40 000 	
Materiál a služby	     75 000	
Kancelárske potreby a materiál	     25 000	
Papier	       8 000	
Tlačivá a tlačiarenské služby	       4 000	
Rozmnožovacie a plánografické práce	     30 000	
Nosiče dát pre výpočtovú techniku	       3 000	
Mapy	       5 000	
Dopravné	     33 000	
Palivo	     30 000	
Parkovacie karty, parkovné, diaľničné známky	       3 000	
Ostatné tovary a služby	1 352 000	
Školenia, kurzy, semináre, porady	     50 000	
Reprezentačné výdavky	       2 000	
Štúdie, expertízy, posudky (zahŕňajú činnosť spracovateľov mimo SAŽP)	   750 000	
Tlmočnícka a prekladateľská činnosť	    150 000	
Prieskumné a projektové práce (činnosť SAŽP)	    400 000	

Projekt č. 2

10. Európska konferencia IOV, UNESCO - Regióny Európy národov a ich ľudové tradície

      Predkladateľom projektu je Ministerstvo kultúry SR a jeho nositeľom je Folklórna únia na Slovensku. Na projekte sa organizačne podieľa aj Univerzita sv. Cyrila a Metoda v Trnave a univerzitné etnologické inštitúcie z Bratislavy, Nitry a Trnavy. Projekt je realizáciou 10. Európskej konferencie IOV s tematickým názvom Regióny Európy národov a ich ľudové umenie. Jej realizácia na území Slovenskej republiky je prejavom vysokého uznania výsledkov činnosti v oblasti tradičnej ľudovej kultúry na Slovensku. 

      Slovensko dostalo týmto šancu prezentovať vysokú odbornú úroveň oblasti vedy a kultúry, súčasne prezentovať v scénických programoch výsledky odborno-metodickej práce detských, mládežníckych i dospelých súborov a skupín. Program konferencie je priestorom na bližšie spoznanie kultúry a kultúrnosti na Slovensku, jeho prírodných krás, kultúrnych pamiatok a predstavuje Slovensko ako krajinu, ktorá je významnou súčasťou kultúrneho dedičstva Európy i sveta. Tematické skupiny konferencie sú nasledovné: menšiny a ich príspevok k európskemu kultúrnemu dedičstvu, Európa a jej kultúrne regióny, ľudové umenie medzi vojnou a mierom, deti a ľudová tradícia, ľudové umenie a médiá, tradičný hudobný svet Európy, vzťah ľudovej a umelej hudby v priereze stáročí a umelecké remeslo a ľudová kultúra.

Cieľ projektu:

•	organizácia medzinárodnej konferencie na území Slovenskej republiky v dňoch 13. až 17. mája 2002 v Trenčianskych Tepliciach v nadväznosti na program konferencie vo Viedni (Rakúsko) v dňoch 10.-12. mája 2002 a Sárváre (Maďarsko) v dňoch 18.-19. mája 2002 za účasti 70 zahraničných hostí z vyše 30 krajín;
•	zámerom konferencie je predstaviť v reprezentatívnej a prehľadnej forme ľudové umenie Strednej Európy, v Trenčianskych Tepliciach osobitne slovenské ľudové umenie;
•	v programe konferencie sú zahrnuté exkurzie a osobitné programy;
•	výsledky konferencie budú publikované v osobitnom viacjazyčnom zborníku.

Zahraniční partneri v RR a MR:
1. 	Generálny sekretariát IOV, Viedeň
2. 	Sekcia IOV, Budapešť
 
Pozn.: Celkové náklady na projekt za slovenskú stranu sú 1.867.720,- Sk. Na financovaní projektu sa podieľali aj Pro Slovakia (270 tis. Sk), FÚS (3,5 tis. Sk), Generálny sekretariát IOV (708,125 tis. Sk), Sekcia IOV v Maďarsku (327 tis. Sk) a sponzori.
Vzhľadom na posun v predkladaní a schvaľovaní návrhov trilaterálnych projektov, projekt už bol zrealizovaný, a to vďaka ústretovosti zainteresovaných osôb a inštitúcií. Finančné prostriedky budú pridelené dodatočne.     

Požadovaná výška finančných prostriedkov na realizáciu projektu zo zdrojov pre trilaterálnu spoluprácu:  559 095,- Sk - transfer zo štátneho rozpočtu do rozpočtu MK SR:

08.  Rekreácia, kultúra, náboženstvo 
2.0. Kultúrne služby 
   9. Ostatné kultúrne služby

Transfery
	Suma v Sk	
600 Bežné výdavky	559 095	
       640 Bežné transfery	559 095	
              642 Bežné  transfery  jednotlivcom a neziskovým 
                     právnickým osobám 	559 095	
                     642001 občianskym združeniam, nadáciám, 
                                  politickým stranám a hnutiam	559 095	

             
Transfer sumy 559 095,- Sk z rozpočtu MK SR na riešiteľa - FÚS v členení: 

Členenie výdavkov	Suma	
Bežné výdavky, v tom:	559 095	
Materiál a služby	181 345	
Propagačné materiály (plagáty)	    6 800	
Zborník	174.545	
Prenájmy	124 500	
Ostatné tovary a služby	253 250	
Ubytovanie	    7 500	
Tlmočnícka a prekladateľská činnosť	215 250	
Odmena za konferovanie v cudzích jazykoch	  18 000	
Zapožičanie filmov	    3 500	
Preloženie textov k programu	    5 000	
Vstupy do múzeí + cudzojazyčný výklad	    4 000	

Projekt č. 3

Projekt zabezpečenia komplexnej obnovy - Mauzóleum rodiny Andrášiovcov v Trebišove 

      Predkladateľom projektu je Ministerstvo kultúry SR a jeho nositeľom je Mesto Trebišov v spolupráci s Pamiatkovým úradom SR, Bratislava. Projekt je aktualizovaným návrhom pre zabezpečenie financovania a realizácie záverečnej fázy komplexnej pamiatkovej obnovy interiéru mauzólea rodiny Andrášiovcov v Trebišove.

      Projekt trilaterálnej spolupráce sa v tomto prípade realizuje už od roku 1999, pričom na ňom participovala maďarská strana aj finančne. V roku 2002 sa predpokladá ukončenie reštaurátorských prác v interiéri objektu, a to v nadväznosti na fakt, že pri príležitosti 180. výročia narodenia grófa Júliusa Andrášiho v roku 2003 plánuje Pamiatkový úrad SR v spolupráci s ďalšími zainteresovanými subjektami zorganizovať v Trebišove medzinárodné odborné podujatie – konferenciu k problematike reštaurovania, a to za účasti predstaviteľov štátov V4 a susedných štátov. 

Cieľ projektu: 

•	odborné reštaurátorské práce v interiéri - ukončenie reštaurovania štukovej výzdoby, domodelovanie architektonických prvkov, realizácia omietok, ošetrenie sarkofágu vrátane kovových plastík, konzervácia  dvier a okien, doplnenie vitráží, fotodokumentácia, stavebné práce a pomocné remeselnícke práce. 

      Výsledkom vykonania uvedených prác bude predovšetkým fyzická záchrana a sanácia hmotnej substancie pamiatky, zabránenie ďalším deštrukciám hmoty a stabilizácia cenných architektonických a umelecko-remeselných prvkov stavby, ako aj obnovenie pôvodných estetických, umelecko-historických a pamiatkových hodnôt interiéru objektu, čo umožní jeho sprístupnenie, kultúrno-spoločenské uplatnenie a prezentáciu na požadovanej kvalitatívnej úrovni.
      Zároveň bude Mesto Trebišov každoročne v zmysle spracovanej dokumentácie v rámci svojich finančných možností z rozpočtu mesta pokračovať v reštaurátorských prácach, pričom bude zabezpečovať finančné prostriedky aj prostredníctvom tuzemských a zahraničných nadácií, fondov, grantov a sponzorov tak, aby mauzóleum bolo zreštaurované podľa časového harmonogramu.

Zahraniční partneri v MR a RR:

1. 	Országos Memlékvédelmi Hivatal, Budapešť
2. 	Bundesdenkmalamt, Viedeň  

Pozn.: Celkové náklady na projekt v roku 2002 predstavujú sumu 1 858 450,- Sk. V roku 2002 sa preto na financovaní projektu bude podieľať aj Maďarská republika sumou 2 mil. forintov (cca 342 000,-Sk) a Mesto Trebišov sumou 200 000,-Sk. Vklad rakúskej strany do projektu bude mať formu konzultácií a prenosu  know-how.  

Požadovaná výška finančných prostriedkov na realizáciu projektu zo zdrojov pre trilaterálnu spoluprácu:  1 316 450,- Sk - transfer zo štátneho rozpočtu do rozpočtu MK SR v členení:

Trieda :        08        Rekreácia, kultúra, náboženstvo
Podtrieda :   082      Kultúrne služby
     08207  Pamiatková starostlivosť

Transfer
	Suma	
700 Kapitálové výdavky	1 316 450	
       720 Kapitálové transfery	1 316 450	
              724 Kapitálové transfery na rôznych úrovniach          	1 316 450	
                      724002 Na rozvojové programy obcí	1 316 450